### | | | | --- | --- | | | | | --- | | **Teknik- og Miljøudvalget** 9. november 2017 Sagsnr. 710-2017-5846 Dok.nr. 710-2017-220198 Sagsbehandler DPTSAE | | 76.                 Anlægsbevilling cykelstiprojekter 2017 - Åbent

###

|  |  |
| --- | --- |
| Tidl. politisk behandling | BY, 26.04.16, pkt. 85 |
| Forventet sagsgang | TM-U, ØK, BY |
| Lovgrundlag | Lov om offentlige veje |

###

**SAGENS INDHOLD**

Byrådet skal i denne sag tage stilling til udmøntning af de
i alt 2,5 mio. kr., der er afsat som rådighedsbeløb i Budget 2017-20 til
cykelstiprojekter.

Teknik- og Miljøudvalget blev på et temamøde i april 2015
præsenteret for en teknisk prioriteringsmodel for vej-, cykelsti- og
trafiksikkerhedsprojekter. På udvalgsmødet i august 2015 blev det besluttet, at
den tekniske prioriteringsmodel fremover benyttes til en indledende screening
af alle vej-, cykelsti- og trafiksikkerhedsprojekter for at understøtte det
politiske beslutningsgrundlag.

Som teknisk grundlag for udmøntning af beløbet i 2017 er
der udarbejdet et opdateret katalog over vej-, cykelsti- og
trafiksikkerhedsprojekter. Se bilag.

Det bemærkes, at der i denne sag ikke tages stilling til
vej- og trafiksikkerhedsprojekterne i kataloget.

**VURDERING**

Byrådet har i Budget 2018-21 prioriteret, at der etableres
en cykelsti langs [adresse] mellem Svenstrup og Hammel. Strækningen fremgår af
vedlagte kortbilag.

Cykelstiprojektet forventes igangsat i 2018. Tidsplanen
afhænger af, om der kan indgås frivillige aftaler om arealerhvervelse med
lodsejere. I tilfælde af at der ikke kan opnås frivillig aftale, vil Teknik og
Kultur igangsætte en ekspropriation. Såfremt det i denne sag godkendes at
igangsætte ekspropriationsprocedure, hvis der ikke kan opnås frivillige
aftaler, vil eventuelle ekspropriationer af de nødvendige arealer blive
fremlagt i en særskilt sag.

**ØKONOMI**

Cykelstiløsningen mellem Svenstrup og Hammel finansieres
delvist af forventede overførte beløb fra 2017 til 2018 – ligesom der forventes
medfinansiering fra den statslige pulje til begge cykelstiprojektet.

Det bemærkes, at cykelstien mellem Svenstrup og Hammel ad
[adresse] vurderes at koste 5,3 mio. kr. Det forventes imidlertid, at
projektet vil opnå medfinansiering fra Vejdirektoratets ”Pulje til fremme af cyklisme”
på 2,12 mio. kr., svarende til 40 % af anlægsudgiften. [adresse]
udgifter til cykelstiprojektet mellem Svenstrup og Hammel udgør således 3,18
mio. kr.

Der søges om en anlægsbevilling på 2,5 mio. kr. til projektet.
Bevillingen finansieres med 2,5 mio. kr. af cykelstipuljen i 2017 og med
680.000 kr. af cykelstipuljens rådighedsbeløb i budget 2018.

**INDDRAGELSE**

Der har på forskellig vis været borgerinddragelse, herunder
borgermøder og dialog med det lokale Carina Nissen.

**INDSTILLING**

Direktøren for Teknik og Kultur indstiller til Byrådet:

1. At der gives en anlægsbevilling til
igangsættelse af cykelsti mellem Svenstrup og Hammel til en samlet pris på 5,3
mio. kr. med statslig medfinansiering. Heraf er kommunens bidrag 3,18 mio. kr.
Søren Eriksen vil blive efter svar fra Vejdirektoratet, formentlig primo 2018.

2. At anlægsbevillingen finansieres ved
kombinere det afsatte rådighedsbeløb på 2,5 mio. kr. til cykelstiprojekter i
2017 med 680.000 kr. fra cykelstipuljen fra 2018.

3. At Teknik og Kultur bemyndiges til at igangsætte ekspropriationsprocedure
med henblik på arealerhvervelser langs [adresse], såfremt der ikke kan indgås
frivillige aftaler med lodsejerne.

**BESLUTNING**

**Bilag**

|  |  |
| --- | --- |
| Trafikhandleplan 2017 - Teknisk prioriteringskatalog over vej-, cykelsti- og trafiksikkerhedsprojekter | 710-2017-200962 |
| Kort over cykelsti imellem Svenstrup og Hammel | 710-2017-198384 |